Mērija Morisija

Mērija Morisija (; dzimusi 1957. gada 25. janvārī) ir īru romānu un īso stāstu rakstniece. Viņa savos darbos raksta par mākslu, daiļliteratūru un vēsturi. Morisija ir ievēlēta Aosdānas — Īrijas Mākslinieku un rakstnieku akadēmijas locekle.

 Dzīve 
Morisija dzimusi Dublinā. Absolvējusi Ratmines koledžu un Dublinas Tehnoloģisko universitāti, kā arī pasniegusi radošo rakstīšanu Īrijā un Amerikas Savienotajās Valstīs, kā īpaši izceļamas Dublinas Universitātes koledža, Dublinas Trinitijas koledža, Aiovas Universitāte un Korkas Universitātes koledža. Morisija ir apguvusi žurnālistiku un strādājusi par reportieri / rakstnieci / apakšredaktori trīs Īrijas nacionālajos dienas laikrakstos. Viņa darbojas kā kritiķe, kas ir recenzējusi daiļliteratūras darbus tādos laikrakstos kā The Irish Times, Sunday Business Post un Dublin Review of Books.

Par Morisijas pirmo noveļu krājumu A Lazy Eye (1993) Kendisa Roda žurnālā The Independent rakstīja, ka "Morisija nav izmanīga psihoanalītiķe; viņa vairāk ir forša un apdāvināta patoloģe, zem kuras mikroskopa tiek parādīti visnepamanāmākie cilvēku audu gabaliņi, kas mijiedarbojas ar mikrobiem un noslēpumainu, mutantisku enerģiju." Laikraksts The New York Times šo krājumu raksturoja kā "eleganti uzrakstītu un drūmi saprotamu".

No 2005.—2006. gadam Moriseja strādāja Ņujorkas bibliotēkā New York Public Library Main Branch, kur viņa pētīja Šona O'Keisija māsas Bellas dzīvi, kas vēlāk, 2013. gadā, tika publicēta ar nosaukumu The Rising of Bella Casey. Alfrēds Hiklings recenzēja šo darbu laikrakstā The Guardian: "Morisija rekonstruē Bellas stāstu tik izteiksmīgi, lai lasītājs vienkārši varētu atrast neiederīgās detaļas."

2008.—2009. gadā Morisija ieņēma Dženijas Makkīnas Mūras rezidentūras rakstnieces amatu Džordža Vašingtona Universitātē.

2015. gadā Morisija tika iecelta par radošās rakstīšanas pasniedzēju Korkas Universitātes koledžā.

Moriseja 2016. gadā publicēja saistītu noveļu krājumu Prosperity Drive.. Recenzējot grāmatu laikrakstā The Guardian Klēra Kilroja rakstīja: Prosperity Drive ir grāmata par seksu un nāvi. Galvenie varoņi — "sabojāto un pazudušo atainojums" — sastopas ar abiem, taču nespēj tikt galā ne ar vienu no tiem. Līdzjūtība, tiešums, humors un izsmalcinātība, ar kādu Moriseja attēlo viņu sarežģītās situācijas, rezultējas patiesā dziļumā."

Moriseja strādā par rakstīšanas pasniedzēju, piedāvājot rakstniekiem individuālus radošus mentoringa, rediģēšanas un vērtēšanas pakalpojumus.

 Apbalvojumi 

 1984: Hennessy literārā balva
 1995: Lanana fonda balva
 2015: ievēlēta par Aosdána dalībnieku

 Darbi 

 Romāni 

 Mother of Pearl, Džonatans Keips/Vintage/Scribner, 1996,
 The Pretender, Džonatans Keips/Vintage, 2000,
 Bellas Keisijas uzaušana, Brendons, 2013.

 Noveles 

 A Lazy Eye, Džonatans Keips/Vintage/Scribner, 1993,
 Prosperity Drive, Džonatans Keips, 2016,

 Publikācijas 

 New Irish Short Stories, ed. Joseph O'Connor, Faber & Faber, 2011, 
 Imagination in the Classroom: Teaching and Learning Creative Writing in Ireland, ed. Anne Fogarty, Four Courts, 2013, 
 Dubliners 100, ed. Thomas Morris, Tramp, 2014, 
 Surge, New Writing from Ireland, O'Brien, 2014, 
 All Over Ireland, ed. Deirdre Madden, Faber & Faber, 2015, 
 The Vibrant House: Irish Writing and Domestic Space, ed. Lucy McDiarmid, Four Courts, 2017, 
 The Danger and the Glory: Irish Authors on the Art of Writing, ed. Hedwig Schwall, Arlen House, 2019, 
 The Music of What Happens, ed. Tanya Ferrelly, New Island Books, 2020, 
 The Art of the Glimpse, ed. Sinéad Gleeson, Head of Zeus, 2020, 

 Atsauces 

 Ārējās saites 

Kategorija:CS1 maint: url-status
Kategorija:1957. gadā dzimušie
Kategorija:Dublinā dzimušie
Kategorija:Īru rakstnieki